| Pusango nacionalinis parkas |
| --- |
| IUCN II kategorija (nacionalinis parkas) |
| Pusango krioklys. Pusango krioklys. |
| **Vieta:** | Tailandas |
| 

Žemėlapis rodantis Pusango nacionalinis parkas vietą.Pusango nacionalinis parkas

  |
| **Koordinatės:** | 19°39′36″ š. pl. 100°22′33″ r. ilg.﻿ / ﻿19.66000°š. pl. 100.37583°r. ilg.﻿ / 19.66000; 100.37583Koordinatės: 19°39′36″ š. pl. 100°22′33″ r. ilg.﻿ / ﻿19.66000°š. pl. 100.37583°r. ilg.﻿ / 19.66000; 100.37583 |
| **Plotas:** | 2 854,88 km² |
| **Įkurtas:** | 2000 |

**Pusango nacionalinis parkas** (taj. อุทยานแห่งชาติภูซาง) – nacionalinis parkas šiaurės Tailande, Fajao ir Čiangrajaus provincijose. Parkas įkurtas 2000 m. lapkričio 2 d.

Vieta
-----

Parkas užima 2 854,88 km² plotą ir apima Thoengo (Thoeng) Čiangrajaus, bei Čiangkhamo (Chiang Kham) ir Pusango (Phu Sang) Fajao apylinkes, 80 km į šiaurę rytus nuo provincijos centro Fajao, Laoso pasienyje.

Flora ir fauna
--------------

Pusango nacionaliniame parke vyrauja lapuočių, mišrūs, spygliuočių ir visžaliai miškai.
Iš retų augalų parke sutinkama: aukštasis sparnenis (*Dipterocarpus alatus*), baltažiedis sparnenis (*Dipterocarpus turbinatus*), kvapioji hopėja (*Hopea odorata*), raudonasis indenis, michelija (*Michelia floribunda*), briaunotasis sparnūklis (*Anisoptera costata*), krausva (*Lagerstroemia calyculata* ir *Lagerstroemia tomentosa*), beždžioninis duonmedis arba beždžioninis duonvaisis (*Artocarpus lacucha*), stambiavaisis koralmedis (*Pterocarpus macrocarpus*), *Afzelia xylocarpa*, kietavaisė ksilija (*Xylia xylocarpa*), didysis tikmedis (*Tectona grandis*), aliejinis lakmedis (*Schleichera oleosa*), karpotasis viršūklis (*Terminalia bellirica*), irvingija (*Irvingia malayana*), dilenija (*Dillenia pentagyna*), tankiažiedis ąžuolūnas (*Lithocarpus densiflorus*), mangas (*Mangifera* sp.) ir daug rūšių bambukų.

Parke gyvena: Indijos muntjakas, šernas, Indinis zambaras, Birminis kiškis (*Lepus peguensis*), Javinis elniukas, laibaliemenės beždžionės, baltarankis gibonas, Nendrinė katė (*Felis chaus*), dygliatriušis, palminis musangas, dvispalvė ratufa (*Ratufa bicolor*), voverė skraiduolė (*Hylopetes phayrei*), mangustas, raudonasis vilkas (*Cuon alpinus infuscus*) ir kt, sutinkama daug paukščių: *Eudynamys scolopaceus*, *Cacomantis merulinus*, *Megaceryle lugubris*, *Pycnonotus aurigaster*, Žalsvanugarė spalvingoji nekatrina
(*Cinnyris jugularis*), didysis kukalis (*Centropus sinensis*), *Dicrurus leucophaeus*, *Dicrurus remifer*, bankivinė višta ir kt.

Lankytinos vietos
-----------------

* Pusango (Phu Sang) 25 m aukščio krioklys(19°39′37.3″ š. pl. 100°22′33.1″ r. ilg.﻿ / ﻿19.660361°š. pl. 100.375861°r. ilg.﻿ / 19.660361; 100.375861).
* Thamnamdaengo (Tham Nam Daeng), Thamnamloto (Tham Nam Lot) ir Thamfadano (Tham Pha Dan) urvai.

Išnašos
-------

1. ↑  Afzelia xylocarpa Archyvuota kopija 2010-05-06 iš Wayback Machine projekto.
2. ↑  Eudynamys scolopaceus Archyvuota kopija 2014-01-12 iš Wayback Machine projekto.
3. ↑  Cacomantis merulinus Archyvuota kopija 2009-08-17 iš Wayback Machine projekto.
4. ↑  Megaceryle lugubris
5. ↑  Pycnonotus aurigaster Archyvuota kopija 2014-11-04 iš Wayback Machine projekto.
6. ↑  Cinnyris jugularis Archyvuota kopija 2014-01-12 iš Wayback Machine projekto.
7. ↑  Dicrurus leucophaeus Archyvuota kopija 2011-08-11 iš Wayback Machine projekto.
8. ↑  Dicrurus remifer Archyvuota kopija 2014-11-05 iš Wayback Machine projekto.

Nuorodos
--------

* Parko svetainė Archyvuota kopija 2008-03-28 iš Wayback Machine projekto.
* Tailando nacionaliniai parkai Archyvuota kopija 2013-05-23 iš Wayback Machine projekto.